ประกาศคณะกรรมการกํากับหลักทรัพย์และตลาดหลักทรัพย์ที่ กจ. 56/2545เรื่อง ข้อกําหนดพิเศษสําหรับการขออนุญาตและการเสนอขายหลักทรัพย์ที่ออกใหม่ อาศัยอํานาจตามความในมาตรา 14 มาตรา 35 มาตรา 67 มาตรา 69(11) มาตรา 70(9) และมาตรา 71(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต.ออกข้อกําหนดไว้ดังต่อไปนี้ข้อ ๑ ประกาศนี้ให้มีผลใช้บังคับตั้งแต่วันที่ 16 ธันวาคม พ.ศ. 2545 เป็นต้นไป เว้นแต่ข้อกําหนดที่ใช้บังคับกับบริษัทที่มีการกํากับดูแลกิจการที่ดีตามหมวด 2 ให้มีผลใช้บังคับเป็นเวลาสามปีนับแต่วันที่ประกาศนี้มีผลใช้บังคับข้อ ๒ ในประกาศนี้ (1) คําว่า "บริษัทจดทะเบียน" และ "แบบแสดงรายการข้อมูล" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (2) "บริษัทที่มีมาตรฐานการเปิดเผยข้อมูลที่ดี" หมายความว่า บริษัทที่มีหน้าที่ตามมาตรา 56 หรือมาตรา 199 ประกอบมาตรา 56 ซึ่งมีชื่ออยู่ในบัญชีรายชื่อบริษัทที่มีการจัดทํารายงานการเปิดเผยข้อมูลเกี่ยวกับฐานะการเงินและผลการดําเนินงานในมาตรฐานที่ดี ซึ่งประกาศโดยสํานักงาน (3) "บริษัทที่มีการกํากับดูแลกิจการที่ดี" หมายความว่า บริษัทจดทะเบียนที่ได้รับการจัดอันดับการกํากับดูแลกิจการโดยมีคะแนนรวมตั้งแต่เจ็ดคะแนนขึ้นไปจากสถาบันจัดอันดับความน่าเชื่อถือ และมีการเปิดเผยอันดับการกํากับดูแลกิจการของบริษัทต่อสาธารณชน (4) "สถาบันจัดอันดับความน่าเชื่อถือ" หมายความว่า บริษัท ไทยเรทติ้งแอนด์อินฟอร์เมชั่นเซอร์วิส จํากัด (5) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ หมวด ๑ ข้อกําหนดพิเศษสําหรับบริษัทที่มีมาตรฐานการเปิดเผยข้อมูลที่ดี ข้อ ๓ ให้บริษัทที่มีมาตรฐานการเปิดเผยข้อมูลที่ดีได้รับยกเว้นไม่ต้องจัดให้มีที่ปรึกษาทางการเงินที่อยู่ในบัญชีที่สํานักงานให้ความเห็นชอบร่วมจัดทําคําขออนุญาตเสนอขายหลักทรัพย์ที่ออกใหม่ และแบบแสดงรายการข้อมูลและร่างหนังสือชี้ชวน หมวด ๒ ข้อกําหนดพิเศษสําหรับบริษัทที่มีการกํากับดูแลกิจการที่ดี ส่วน ๑ การขออนุญาตและการอนุญาต ข้อ ๔ ให้ถือว่าการเสนอขายหลักทรัพย์ที่ออกใหม่โดยบริษัทที่มีการกํากับดูแลกิจการที่ดีในกรณีดังต่อไปนี้ ได้รับอนุญาตเป็นการทั่วไป โดยไม่ต้องยื่นคําขออนุญาตกับสํานักงาน (1) การเสนอขายหุ้นที่ออกใหม่ (2) การเสนอขายหุ้นกู้หรือหุ้นกู้แปลงสภาพ ที่ออกใหม่สําหรับกรณีทั่วไปตามหมวด 2 หรือหมวด 2 ประกอบหมวด 4 แห่ง ประกาศคณะกรรมการกํากับหลักทรัพย์และตลาดหลักทรัพย์ว่าด้วยการขออนุญาตและการอนุญาตให้เสนอขายหุ้นกู้ที่ออก ใหม่ และหุ้นที่ออกใหม่เพื่อรองรับการใช้สิทธิตามหุ้นกู้แปลงสภาพดังกล่าว (3) การเสนอขายใบสําคัญแสดงสิทธิที่จะซื้อหุ้นที่ออกใหม่ และหุ้นที่ออกใหม่เพื่อรองรับการใช้สิทธิตามใบสําคัญแสดงสิทธิที่จะ ซื้อหุ้นดังกล่าว การอนุญาตให้เสนอขายหลักทรัพย์ที่ออกใหม่ตามวรรคหนึ่งไม่รวมถึงการเสนอขายหลักทรัพย์ดังต่อไปนี้ (1) การเสนอขายหุ้นที่ออกใหม่ในราคาต่ําตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขอ อนุญาตและการอนุญาตให้เสนอขายหุ้นที่ออกใหม่ (2) การขออนุญาตและการอนุญาตให้เสนอขายหลักทรัพย์ที่ออกใหม่ต่อกรรมการหรือพนักงานตามประกาศคณะกรรมการ กํากับหลักทรัพย์และตลาดหลักทรัพย์ว่าด้วยการเสนอขายหลักทรัพย์ที่ออกใหม่ต่อกรรมการหรือพนักงานข้อ ๕ บริษัทที่ได้รับอนุญาตให้เสนอขายหลักทรัพย์ที่ออกใหม่เป็นการทั่วไปตามส่วนนี้ ยังคงอยู่ภายใต้บังคับข้อกําหนดในเรื่องอื่น ๆ ที่กําหนดไว้โดยหรืออาศัยอํานาจตาประกาศคณะกรรมการกํากับหลักทรัพย์และตลาดหลักทรัพย์ที่ใช้บังคับกับการขออนุญาตและการอนุญาตให้เสนอขายหลักทรัพย์ที่ออกใหม่ตามประเภทของหลักทรัพย์ที่ออกและเสนอขาย ในกรณีเป็นการได้รับอนุญาตให้เสนอขายหุ้นกู้ที่ออกใหม่ตามหมวด 2 แห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยการขออนุญาตและการอนุญาตให้เสนอขายหุ้นกู้ที่ออกใหม่ บริษัทที่ได้รับอนุญาตตามส่วนนี้ยังคงอยู่ภายใต้บังคับต้องปฏิบัติให้เป็นไปตามเงื่อนไขเพื่อให้การอนุญาตมีผลสมบูรณ์สําหรับการเสนอขายหุ้นกู้ในแต่ละครั้งตามที่กําหนดไว้ในประกาศฉบับดังกล่าวด้วยส่วน ๒ การยื่นแบบแสดงรายการข้อมูลและร่างหนังสือชี้ชวน ข้อ ๖ ในการยื่นแบบแสดงรายการข้อมูลและร่างหนังสือชี้ชวนต่อสํานักงาน ตามนัยแห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ให้บริษัทที่มีการกํากับดูแลกิจการที่ดี ได้รับยกเว้นไม่ต้องจัดให้มีที่ปรึกษาทางการเงินที่อยู่ในบัญชีที่สํานักงานให้ความเห็นชอบร่วมจัดทําแบบแสดงรายการข้อมูลและร่างหนังสือชี้ชวนในการเสนอขายหลักทรัพย์ตามข้อ 4 วรรคหนึ่งข้อ ๗ ให้แบบแสดงรายการข้อมูลและร่างหนังสือชี้ชวนในการเสนอขายหลักทรัพย์ตามข้อ 4 วรรคหนึ่งที่ยื่นโดยบริษัทที่มีการกํากับดูแลกิจการที่ดีมีผลใช้บังคับในวันทําการถัดจากวันที่สํานักงานได้รับแบบแสดงรายการข้อมูลและร่างหนังสือชี้ชวน และค่าธรรมเนียมการยื่นแบบแสดงรายการข้อมูลครบถ้วนจากบริษัทผู้มีอํานาจลงนาม - ประกาศ ณ วันที่ 2 ธันวาคม พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์